Twee kleuters sterf in brand by dagsorgsentrum | Maroela Media
Twee kleuters is Maandag dood in ŉ brand by ŉ gebou in Hillbrow, Johannesburg.
Pieter Rossouw, woordvoerder van ER24, het gesê ŉ gedeelte van die gebou in Kochstraat is glo as dagsorgsentrum vir klein kinders gebruik. Rossouw het gesê die brand het omstreeks 16:00 ontstaan.
Volgens Rossouw was daar vyf kinders onder die ouderdom van vyf jaar in die gebou toe dit aan die brand geslaan het. Twee kinders was in die gebou vasgekeer en het doodgebrand. Die oorledenes was albei twee jaar oud.
Rossouw het gesê paramedici het ŉ eenjarige kind en ŉ bejaarde persoon op die toneel behandel voordat hulle na die Hillbrow-hospitaal geneem is vir verdere behandeling. Die presiese oorsaak van die brand is nog nie bekend nie en word ondersoek.
VF Plus sal volhou met stryd teen E-Tolwet
oh my goodness dis jammer
Geboue slaan nie net sommer aan die brand nie. Erens was daar weer geen instandhouding gedoen nie of ‘n ander flagrante flater wat die brand veroorsaak het. Hier moet ‘n indiepte ondersoek gedoen word. Die kinders se ouers moet die heeltyd oor die Polisie se skouer loer totdat die skuldiges aan die pen gery is.